ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιανουαρίου 1987 για τη σύσταση Συμβουλευτικής Κτηνιατρικής Επιτροπής ( 87/89/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ, ιΕχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, Εκτιμώντας : ότι, με την απόφαση 76/559/ΕΟΚ της Επιτροπής^(1 ), όπως τροποποιήθηκε τελευταία από την απόφαση 81/156/ΕΟΚ^(2 ), δημιουργήθηκε Συμβουλευτική Κτηνιατρική Επιτροπή ότι πρέπει να προσαρμοσθεί η διαδικασία αντικατάστασης των μελών και να ληφθεί υπόψη η μεταβολή που συνέβη στην εκπροσώπηση της βιομηχανίας ότι οι διατάξεις σχετικά με τη Συμβουλευτική Κτηνιατρική Επιτροπή τροποποιήθηκαν και ότι πρέπει συνεπώς να κωδικοποιηθούν ότι ενδιαφέρει την Επιτροπή να συγκεντρώσει τις γνώμες των επαγγελματικών κύκλων και των καταναλωτών για τα προβλήματα που απορρέουν από την εναρμόνιση των κτηνιατρικών νομοθεσιών ότι όλα τα επαγγέλματα τα οποία ενδιαφέρονται άμεσα για την εφαρμογή της εναρμονίσεως των κτηνιατρικών νομοθεσιών καθώς και οι καταναλωτές πρέπει να είναι σε θέση να συμμετέχουν στην επεξεργασία των γνωμών που ζητούνται από την Επιτροπή ότι οι επαγγελματικές ενώσεις της γεωργίας, της βιομηχανίας, του εμπορίου, των εργαζομένων, των κτηνιάτρων καθώς και οι ενώσεις καταναλωτών των κρατών μελών έχουν συγκροτήσει οργανώσεις σε κοινοτικό επίπεδο, ΑΠΟΦΑΣΙΖΕΙ : ίΑρθρο 1 1 . Συγκροτείται, στο πλαίσιο της Επιτροπής, Συμβουλευτική Κτηνιατρική Επιτροπή που αποκαλείται στο εξής "επιτροπή". 2 . Η επιτροπή αποτελείται από αντιπροσώπους οργανώσεων γεωργίας, βιομηχανίας, εμπορίου, εργατών, καταναλωτών και της Ομοσπονδίας Κτηνιάτρων της Ευρωπαϊκής Οικονομικής Κοινότητας . ( 3) ΕΕ αριθ . L 171 της 30 . 6 . 1976, σ . 37 . ( 4 ) ΕΕ αριθ . L 72 της 18 . 3 . 1981, σ . 21 . ίΑρθρο 2 1 . Η επιτροπή έχει συμβουλευτικό χαρακτήρα για την Επιτροπή επί όλων των προβλημάτων σχετικά με την εναρμόνιση των κτηνιατρικών νομοθεσιών . 2 . Ο πρόεδρος της επιτροπής δύναται να υποδείξει στην Επιτροπή την ανάγκη να συμβουλεύεται την επιτροπή για υπόθεση που προκύπτει από την αρμοδιότητα αυτής και για την οποία δεν έχει ζητηθεί γνώμη . Ο πρόεδρος προβαίνει στην ενέργεια αυτή, ιδίως κατόπιν αιτήσεως μιας από τις κατηγορίες που συνθέτουν την επιτροπή . ίΑρθρο 3 1 . Η επιτροπή περιλαμβάνει 14 μόνιμα μέλη και κατ' ανώτατο όριο 24 μη μόνιμα μέλη . 2 . Τα μόνιμα μέλη εξασφαλίζουν το συντονισμό των εργασιών μέσα στην ομάδα τους . 3 . Οι έδρες των μόνιμων μελών κατανέμονται ως εξής : - 2 στους παραγωγούς γεωργικών προϊόντων, - 2 στους αγροτικούς συνεταιρισμούς, - 2 στη βιομηχανία, - 2 στους εμπόρους, - 2 στους εργαζομένους, - 2 στους καταναλωτές . 4 . Επιπλέον χορηγούνται και δύο έδρες μόνιμων μελών στους αντιπροσώπους των επαγγελματικών κτηνιατρικών οργανώσεων που έχουν ιδρυθεί σε κοινοτικό επίπεδο . 5 . Καθένας από τους οικονομικούς τομείς που απαριθμούνται στην παράγραφο 3 θα δύναται να καθορίζει κατ' ανώτατο όριο 4 μη μόνιμα μέλη . ίΑρθρο 4 1 . Τα μόνιμα μέλη του τμήματος διορίζονται από την Επιτροπή μετά από πρόταση των ακόλουθων οργανισμών και οργανώσεων : - για τις έδρες που χορηγούνται κατ' εφαρμογή του άρθρου 3 παράγραφος 3 : παραγωγοί γεωργικών προϊόντων : η Επιτροπή των Γεωργικών Επαγγελματικών Οργανώσεων της Ευρωπαϊκής Οικονομικής Κοινότητας ( COPA ), γεωργικοί συνεταιρισμοί : η Γενική Επιτροπή Γεωργικής Συνεργασίας της Ευρωπαϊκής Οικονομικής Κοινότητας ( COGECA ), βιομηχανία : Συνομοσπονδία των Βιομηχανιών Γεωργικών Προϊόντων και Ειδών Διατροφής ( CIAA ), εμπόριο : οι πιο αντιπροσωπευτικές επαγγελματικές οργανώσεις που έχουν ιδρυθεί σε κοινοτικό επίπεδο, εργαζόμενοι : η Ευρωπαϊκή Συνομοσπονδία Συνδικάτων ( CES ), καταναλωτές : η Συμβουλευτική Επιτροπή Καταναλωτών που ιδρύθηκε με την απόφαση 73/306/ΕΟΚ της Επιτροπής^(5 ), - για τις έδρες που χορηγούνται κατ' εφαρμογή του άρθρου 3 παράγραφος 4 : η ιΕνωση Κτηνιάτρων της Ευρωπαϊκής Οικονομικής Κοινότητας . 2 . Οι οργανισμοί και οι οργανώσεις προτείνουν για καθεμία από τις προβλεπόμενες έδρες 2 υποψηφίους οι οποίοι πρέπει να έχουν διαφορετική εθνικότητα και να είναι υπήκοοι ενός από τα κράτη μέλη της Κοινότητας . 3 . Οι οργανισμοί και οι οργανώσεις που περιγράφονται στο παρόν άρθρο παράγραφος 1 εδάφιο πρώτο, προτείνουν στην Επιτροπή με επιστολή προς τη γραμματεία και όπως καθορίζεται στο άρθρο 9 παράγραφος 3 οκτώ ημέρες τουλάχιστον πριν από κάθε συνεδρίαση, τους λοιπούς αντιπροσώπους τους στην Επιτροπή . ίΑρθρο 5 1 . Η εντολή του μόνιμου μέλους της επιτροπής έχει τριετή διάρκεια η οποία δύναται να ανανεώνεται . Δεν προβλέπεται αμοιβή για το προσφερόμενο έργο . Μετά τη λήξη της περιόδου των τριών ετών, τα μόνιμα μέλη της επιτροπής παραμένουν εν ενεργεία μέχρις ότου ληφθεί μέριμνα για την αντικατάστασή τους ή την ανανέωση της εντολής τους . Η εντολή του μόνιμου μέλους λήγει, προ της εκπνοής της περιόδου των τριών ετών, διά παραιτήσεως ή θανάτου . Σε περίπτωση παραίτησης, θανάτου, ή εφόσον ο οργανισμός που υπέβαλε την υποψηφιότητα μέλους ζητά την αντικατάστασή του, αυτή πραγματοποιείται σύμφωνα με τη διαδικασία του άρθρου 4 . 2 . Ο κατάλογος των μονίμων μελών δημοσιεύεται προς ενημέρωση από την Επιτροπή στην Επίσημη Εφημερίδα των Ευρωπαϊκών Κοινοτήτων . ίΑρθρο 6 1 . Ο πρόεδρος της επιτροπής καθώς και οι δύο αντιπρόεδροι εκλέγονται, για χρονική περίοδο τριών ετών, από τα μόνιμα μέλη και διορίζονται από αυτούς . ( 6 ) ΕΕ αριθ . L 283 της 10 . 10 . 1973, σ.^18 . 2 . Ο διορισμός αυτός πραγματοποιείται κατά την πρώτη ψηφοφορία με πλειοψηφία των δύο τρίτων των παρόντων μονίμων μελών και στις μεταγενέστερες ψηφοφορίες με απλή πλειοψηφία των παρόντων μονίμων μελών . 3 . Οι αντιπρόεδροι εκλέγονται μεταξύ των αντιπροσώπων των οικονομικών κατηγοριών ή της οργανώσεως που καθορίζεται στο άρθρο 4 παράγραφος 4 τελευταία περίπτωση, στις οποίες δεν ανήκει ο πρόεδρος . Η επιτροπή δύναται, με την ίδια διαδικασία, να προσλάβει και άλλα μέλη στο προεδρείο . Στην περίπτωση αυτή το προεδρείο περιλαμβάνει εκτός του προέδρου και έναν αντιπρόσωπο από κάθε οικονομική κατηγορία που αντιπροσωπεύεται στην επιτροπή . Το προεδρείο προετοιμάζει και οργανώνει τις εργασίες της επιτροπής . ίΑρθρο 7 Ο πρόεδρος δύναται να καλέσει να συμμετέχει στις εργασίες της επιτροπής και των ομάδων εργασίας, ως εμπειρογνώμων κάθε άτομο που έχει ιδιαίτερη ικανότητα επί ενός θέματος εγγεγραμμένου στην ημερήσια διάταξη . Οι εμπειρογνώμονες συμμετέχουν μόνο στις συζητήσεις του θέματος για το οποίο έχουν κληθεί . ίΑρθρο 8 Η επιτροπή δύναται να συγκροτήσει ομάδες εργασίας . Οι ομάδες εργασίας έχουν ως εντολή να συντάσσουν αναφορές στην επιτροπή σε θέματα που καθορίζονται από αυτή . ίΑρθρο 9 1. Η επιτροπή συνέρχεται στην έδρα της Επιτροπής κατόπιν προσκλήσεως αυτής . Το προεδρείο συνέρχεται κατόπιν προσκλήσεως του προέδρου, σε συμφωνία με την Επιτροπή . 2 . Οι αντιπρόσωποι των ενδιαφερομένων υπηρεσιών της Επιτροπής συμμετέχουν στις συγκεντρώσεις της επιτροπής, του προεδρείου και των ομάδων εργασίας . 3 . Οι υπηρεσίες της Επιτροπής αναλαμqάνουν τη γραμματεία της επιτροπής και των ομάδων εργασίας . 4 . Η Επιτροπή δύναται να καθορίσει, μετά από πρόταση των οργανισμών και των οργανώσεων που αναφέρονται στο άρθρο 4 παράγραφος 1 και για τη διάρκεια της θητείας των μόνιμων μελών του τμήματος, τους παρατηρητές που είναι επιφορτισμένοι να διασφαλίζουν τις διοικητικές επαφές με τη γραμματεία της Επιτροπής . 5 . Οι παρατηρητές δύνανται να παρακάθηνται στις συνεδριάσεις της Επιτροπής και των ομάδων εργασίας, αλλά δεν συμμετέχουν στις συσκέψεις . ίΑρθρο 10 Οι συζητήσεις της επιτροπής διεξάγονται επί των αιτήσεων γνωμών που διατυπώνονται από την Επιτροπή . Καμία ψηφοφορία δεν έπεται των συζητήσεων . Η Επιτροπή, όταν αιτείται τη γνώμη της επιτροπής, δύναται να καθορίζει την προθεσμία εντός της οποίας θα πρέπει να δοθεί η γνώμη . Οι θέσεις τις οποίες λαμβάνουν οι εκπροσωπούμενες κατηγορίες αναγράφονται σε πρακτικό το οποίο διαβιβάζεται στην Επιτροπή . Στην περίπτωση κατά την οποία επί αιτουμένης γνώμης υπάρχει ομοφωνία της επιτροπής, καταρτίζει αυτή τα κοινά συμπεράσματα τα οποία επισυνάπτονται στο πρακτικό . Τα αποτελέσματα των συζητήσεων ανακοινώνονται από την Επιτροπή στο Συμβούλιο και στη Μόνιμη Κτηνιατρική Επιτροπή κατόπιν αιτήσεώς τους . ίΑρθρο 11 Με την επιφύλαξη των διατάξεων του άρθρου 214 της συνθήκης, οι συμμετέχοντες στις συγκεντρώσεις της επιτρο - πής υποχρεούνται να μην ανακοινώσουν τις πληροφορίες που έχουν γίνει γνωστές σε αυτούς από τις εργασίες της επιτροπής ή των ομάδων εργασίας, όταν η Επιτροπή ανακοινώσει σε αυτούς ότι η αιτουμένη γνώμη ή το τεθέν θέμα αναφέρεται σε υπόθεση που παρουσιάζει εμπιστευτικό χαρακτήρα . ίΑρθρο 12 Η απόφαση 76/559/ΕΟΚ της Επιτροπής καταργείται . ίΑρθρο 13 Η παρούσα απόφαση αρχίζει να ισχύει την 1η Ιανουαρίου 1987 . Βρυξέλλες, 7 Ιανουαρίου 1987 .

[Source: multi_eurlex | Tokens: 7674]